CELEX: 32010D0630
Language: lt
Date: 1286236800000
Title: 2010/630/ES: 2010 m. spalio 5 d. Komisijos sprendimas dėl 2010 m. Sąjungos finansinio įnašo į Prancūzijos, Nyderlandų, Švedijos ir Jungtinės Karalystės duomenų rinkimo, tvarkymo ir jų naudojimo žuvininkystės sektoriuje nacionalines programas (pranešta dokumentu Nr. C(2010) 6744)

22.10.2010   
            
            
               LT
            
            
               Europos Sąjungos oficialusis leidinys
            
            
               L 278/30
            
         KOMISIJOS SPRENDIMAS
   2010 m. spalio 5 d.
   dėl 2010 m. Sąjungos finansinio įnašo į Prancūzijos, Nyderlandų, Švedijos ir Jungtinės Karalystės duomenų rinkimo, tvarkymo ir jų naudojimo žuvininkystės sektoriuje nacionalines programas
   (pranešta dokumentu Nr. C(2010) 6744)
   (2010/630/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2006 m. gegužės 22 d. Tarybos reglamentą (EB) Nr. 861/2006, nustatantį Bendrijos finansines priemones, skirtas bendrai žuvininkystės politikai ir jūrų teisei įgyvendinti (1), ypač į jo 24 straipsnio 1 dalį,
   kadangi:
   
               (1)
            
            
               Reglamente (EB) Nr. 861/2006 nustatytos sąlygos, pagal kurias valstybės narės gali gauti Europos Sąjungos įnašą nacionalinių duomenų rinkimo, tvarkymo ir jų panaudojimo programų išlaidoms kompensuoti.
            
         
               (2)
            
            
               Tos programos turi būti parengtos remiantis 2008 m. vasario 25 d. Tarybos reglamentu (EB) Nr. 199/2008 dėl Bendrijos sistemos, skirtos duomenų rinkimui, tvarkymui ir naudojimui žuvininkystės sektoriuje bei paramai mokslinėms rekomendacijoms dėl bendros žuvininkystės politikos, sukūrimo (2) ir Komisijos reglamentu (EB) Nr. 665/2008, kuriuo nustatomos išsamios Reglamento (EB) Nr. 199/2008 taikymo taisyklės (3).
            
         
               (3)
            
            
               Airija, Belgija, Bulgarija, Danija, Estija, Graikija, Ispanija, Italija, Jungtinė Karalystė, Kipras, Latvija, Lenkija, Lietuva, Malta, Nyderlandai, Portugalija, Prancūzija, Rumunija, Slovėnija, Suomija, Švedija ir Vokietija pateikė 2009 ir 2010 m. duomenų rinkimo, tvarkymo ir jų naudojimo žuvininkystės sektoriuje nacionalines programas, kaip nurodyta Reglamento (EB) Nr. 199/2008 4 straipsnio 4 ir 5 dalyse. Šios programos buvo patvirtintos 2009 m. vadovaujantis Reglamento (EB) Nr. 199/2008 6 straipsnio 3 dalimi.
            
         
               (4)
            
            
               Komisijos sprendimu 2010/369/ES (4) Komisija nusprendė dėl 2010 m. Sąjungos finansinio įnašo į šias nacionalines programas, išskyrus Prancūzijos, Nyderlandų, Švedijos ir Jungtinės Karalystės nacionalines programas.
            
         
               (5)
            
            
               Prancūzija, Nyderlandai, Švedija ir Jungtinė Karalystė pateikė jų 2010 m. nacionalinių programų pakeitimus, vadovaudamosi Reglamento (EB) Nr. 199/2008 5 straipsnio 2 dalimi. Šiuos pakeitimus Komisija patvirtino 2010 m. vadovaudamasi Reglamento (EB) Nr. 199/2008 6 straipsnio 3 dalimi.
            
         
               (6)
            
            
               Tos valstybės narės, remdamosi 2008 m. lapkričio 3 d. Komisijos reglamento (EB) Nr. 1078/2008, kuriuo nustatomos išsamios Tarybos reglamento (EB) Nr. 861/2006, nustatančios Bendrijos finansines priemones, skirtas bendrai žuvininkystės politikai ir jūrų teisei įgyvendinti, įgyvendinimo taisyklės (5), 2 straipsniu, taip pat pateikė 2010 m. metines biudžeto prognozes. Komisija, vadovaudamasi Reglamento (EB) Nr. 1078/2008 4 straipsniu, įvertino metines biudžeto prognozes atsižvelgdama į patvirtintus nacionalinių programų pakeitimus.
            
         
               (7)
            
            
               Reglamento (EB) Nr. 1078/2008 5 straipsnyje nustatyta, kad Komisija turi patvirtinti metines biudžeto prognozes ir priimti sprendimą dėl metinio Sąjungos finansinio įnašo į kiekvieną nacionalinę programą Reglamento (EB) Nr. 861/2006 24 straipsnyje nustatyta tvarka ir remdamasi Reglamento (EB) Nr. 1078/2008 4 straipsnyje nurodytu metinių biudžeto prognozių vertinimo rezultatu.
            
         
               (8)
            
            
               Reglamento (EB) Nr. 861/2006 24 straipsnio 3 dalies b punkte nustatyta, kad Komisijos sprendimu turi būti nustatyta finansinio įnašo norma. To reglamento 16 straipsnyje nustatyta, kad Bendrijos finansinės priemonės pagrindinių duomenų rinkimo srityje neturi viršyti 50 % valstybių narių išlaidų, patirtų vykdant duomenų rinkimo, tvarkymo ir naudojimo žuvininkystės sektoriuje programas. 24 straipsnio 2 dalyje nustatyta, kad pirmenybė teikiama veiksmams, kurie yra tinkamiausi siekiant pagerinti BŽP būtinų duomenų rinkimą.
            
         
               (9)
            
            
               Šis sprendimas yra sprendimas dėl finansavimo, kaip apibrėžta 2002 m. birželio 25 d. Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (6) 75 straipsnio 2 dalyje.
            
         
               (10)
            
            
               Šiame sprendime nustatytos priemonės atitinka Žuvininkystės ir akvakultūros komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Priede nustatomos didžiausios bendros Sąjungos finansinio įnašo sumos, kurios turi būti skirtos Prancūzijai, Nyderlandams, Švedijai ir Jungtinei Karalystei už duomenų rinkimą, tvarkymą ir naudojimą žuvininkystės sektoriuje 2010 m., ir Sąjungos finansinio įnašo norma.
   2 straipsnis
   Šis sprendimas skirtas valstybėms narėms.
   
      Priimta Briuselyje 2010 m. spalio 5 d.
      
         
            Komisijos vardu
         
         Maria DAMANAKI
         
            Komisijos narė
         
      
   
   
      (1)  OL L 160, 2006 6 14, p. 1.
   
      (2)  OL L 60, 2008 3 5, p. 1.
   
      (3)  OL L 186, 2008 7 15, p. 3.
   
      (4)  OL L 168, 2010 7 2, p. 19.
   
      (5)  OL L 295, 2008 11 4, p. 24.
   
      (6)  OL L 248, 2002 9 16, p. 1.
   
      PRIEDAS
      
         2009–2010 M. NACIONALINĖS PROGRAMOS
      
      
         2010 M. REIKALAVIMUS ATITINKANČIOS IŠLAIDOS IR DIDŽIAUSIAS BENDRIJOS ĮNAŠAS
      
      
                  (EUR)
               
            
                  Valstybė narė
               
               
                  Reikalavimus atitinkančios išlaidos
               
               
                  Didžiausias Bendrijos įnašas
                  (50 % norma)
               
            
                  PRANCŪZIJA
               
               
                  12 068 727,00
               
               
                  6 034 363,50
               
            
                  ŠVEDIJA
               
               
                  4 924 763,00
               
               
                  2 462 381,50
               
            
                  NYDERLANDAI
               
               
                  4 569 446,00
               
               
                  2 284 723,00
               
            
                  JUNGTINĖ KARALYSTĖ
               
               
                  9 458 117,00
               
               
                  4 729 058,50
               
            
                  IŠ VISO
               
               
                  31 021 053,00
               
               
                  15 510 526,50